คลังปรับประมาณการศก.ไทยคาดปีนี้โต3.6%
สำนักงานเศรษฐกิจการคลัง ปรับประมาณการเศรษฐกิจไทยปี 2556 เพิ่มขึ้น คาดเติบโต 3.1-4.1% จากหลายปัจจัยหนุน
30 ม.ค. 2560

สำนักงานเศรษฐกิจการคลัง ปรับประมาณการเศรษฐกิจไทยปี 2556 เพิ่มขึ้น คาดเติบโต 3.1-4.1% จากหลายปัจจัยหนุน
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า สศค.คาดว่าเศรษฐกิจปี 2559 จะขยายตัวได้ 3.2% ขยายตัวได้ต่อเนื่องจากปี 2558 ที่ขยายตัวอยู่ที่ 2.8% และ สศค. ได้ปรับประมาณการขยายตัวเศรษฐกิจปี 2560 ใหม่จากเดิมที่คาดว่าจะขยายตัวได้ 3.4% เป็น 3.6% โดยมีช่วงคาดการณ์อยู่ที่ 3.1-4.1% โดยได้แรงขับเคลื่อนเพิ่มเติมจากการทำงบประมาณกลางปี 2560 วงเงิน 1.9 แสนล้านบาท
"หากการเร่งเบิกจ่ายการลงทุนทำได้เร็ว การลงทุนภาคเอกชนขยายตัวได้มาก และการส่งออกขยายตัวได้สูงกว่าที่คาด เศรษฐกิจไทยก็จะโตได้สูงระดับบนที่คาดการณ์ ซึ่งมีความเป็นไปได้ที่จะขยายตัวได้ถึง 4%" นายกฤษฎา กล่าว
ทั้งนี้การประมาณการเศรษฐกิจปี 2560 อยู่ภายใต้สมมติฐาน เศรษฐกิจคู่ค้าขยายตัวได้ 3.4% ราคาน้ำมันดิบดูไบ 53.7 เหรียญสหรัฐต่อบาร์เรล อัตราแลกเปลี่ยน 35.75 บาทต่อเหรียญสหรัฐ อัตราดอกเบี้ยนโยบาย 1.5% การใช้จ่ายภาครัฐ  2.5 ล้านล้านบาท ขยายตัวได้ 5.1% และการลงทุนภาครัฐ 1.02 ล้านล้านบาท ขยายตัว 10.1% และจำนวนนักท่องเที่ยว 35 ล้านคน